Josephskirche (Speyer)

Die **Josefskeäasch** in Schbaija isch ä kadolischi Keäasch uns Zendrum vun vaschiedene Haisa vunde Parrai St. Josef. Die Keäasch isch domols gonz schä bräschdisch un groß g'baud worre, wesche de Riwalided vun den Konfesione unde evongelischi G'deschdniskeäasch, wu glaisch wisawi lische dud. Awa haid gibds guude ökumenischi B'ziehunge vunde Pahg'moinde St. Joseph unde G'deschdniskeäasch. Als die Josefskeäasch renowiad worre isch, hawn die Kadolige inde G'deschdniskeäasch faiare diafe. 

## Kleeni G'schischd
Als im Joa 1887 die Brodeschdonde og'fonge hawen fa ia Keäasch zu sommle, hawen a glaisch die Kadolige än Varoi fas Keäaschebaue g'grind. Domols hod doan de g'grind Varoi fas Baue vunde G'deschdniskeäasch n'Baublads kaafd, wu domols noch om Schbaijmara Schdadrond g'lesche isch. Dodruff hawen die Kadolige doan a glaisch n'Baublads visawi kaafd, wu se awa doan fa'n onere Blads oig'dauschd hawen. N'große Deel vum Blads hods Gloschda St. Magdalena gewe. 

Im Joa 1914 hodma die Keäasch don a'm Patron vunde Kuapals unem Schudspatron, m'Hailische Joseph, vunde Awaida g'waihd.

## Parrai
Die Parrai *St. Joseph* hod newe de Josefskeäasch a sog'nonde *Ägidienhaus*, wuen große Pasaal, ä Bischarai un onare Zimma hod. Don hods noch newe de Keäasch s'Biro un s'Pahaus, wu de Parra, im Momend is des de *Hubert Ehrmantraut*, wohne dud. Onde Gilscheschdrooß lischdn Kinagaade unshod Juchendzimma. Doan hods weschdlisch vunde Keäasch waidere Zimma, än Paagbladz unen kleene Pagaade midner Gnaibolach vum Schbaijmara Gnaibvaroi un doan noch s'Alde- un Bfleschehoim St. Martha. 

Weschem Mongl on Parra hod ma kai neie Parrer fier die Parraie St. Hedwisch un St. Oddo g'funne hod, hen die seit 2008 a Parreiegemäänschaft mid *St. Joseph*. Jede vun dene drä Kersche had noch wie vor ihrn eischene Basdoralreferent. Awer de *Hubert Ehrmantraut* is Parrer vun alle drei Parreie.

2015 will des Bistum die g'sammde Parreienlandschaft umg'schdalde, weil se zu wenisch neie Parrer hän fier die die in Rende gehe.

## Aschidegdua
Die Josefskeäasch hod de Mänza Dumbaumeschda Ludwig Becker g'bloand. Dod'bai hoda Juchndschdiel, Schbedgodig, Barogg un Renesõs vamischd, domid se sisch vum Dum unde unaschaide G'deschdniskeäasch dud. 

S'Tuampaa isch 90 Meda hoch un dod'mid blos 2,5 Meda glena als die Kaisaslaudenea Mariekeasch un 10 Meda glena als die G'deschdniskeäasch, wu newedro lische dud. Die glenere Tiam im Oschde sin ugfea 40 Meda hoch un de Dachfirschd hod 34 Meda. Z'omme midde zwee oanere große schbaijmara Keäasche, die G'deschdniskeasch unem Kaisadumm dudses Schbaijamara Schdadbild bräsche. 

Im Oschde vum Haubdoigong isch die Oaschl mid iwa 4.000 Paife. Doad schdejn a Figure vum Adolph Kolping unem Hondweagsg'sell, wu die Koblings vun Schbaija g'schdifd hawen. 

Die Glogge vunde Josefskeäasch sin viaschdimisch un sin 1960 vum Friedrich Wilhelm Schilling gosse worre. Die gregschd wieschd 3.890 kg.

## Oidrigg

Datei:Josefskirche Gedaechtniskirche Speyer.jpg|Vunde Voahall vunde G'deschdniskeasch aus uff die Josefskeasch g´gugd.
Datei:Josephskirche_Speyer_Innen.jpg|Bligg uffs sideschdlische Qweahaus midm Uffgong zua Oaschl.
Datei:Josephskirche Speyer Taufkapelle.jpg|D´Daufschdä vunde Josefskeasch.
Datei:Josephskirche Speyer Kolpingstatue.jpg|Figur vum Adolph Kolping unem Hondweagsg'sell.
Datei:Gedaechtniskirche und Josefskirche Speyer.jpg|Josefskeasch un G'deschdniskeasch vum Aldperdel aus g'guggd.
Datei:Speyer - Altstadt - St. Joseph - Innenansicht mit Blick zum Altar.jpg|Bligg ins Haubdschiff
Datei:St. Joseph, Speyer, Blick auf die Spitzbogengewölbe überm Eingang Ostseite.JPG|Blig uffs naigodische Schbidzbochegwelb iwam Oigong onde Oschdsaid midde Oaschl.
Datei:Josephskirche Speyer Innenraum .jpg|Bligg ins Haubdschiff uffde sidlische Saidealda.


## Websaide

* Katholisches Pfarramt St. Joseph